text: [{"text_idx": "#000001", "text": "Sarah Mahfoud mo\u0301ti argentinskari legendu"}, {"text_idx": "#000002", "text": "Dysturin mo\u0301ti Marcela Acun\u0303a kann geva m\u00f8guleika til aftur at boksa ummeistaraheiti."}, {"text_idx": "#000003", "text": "7. oktober skal dansk-f\u00f8royski boksarin Sarah Mahfoud aftur i\u0301 ringin, og mo\u0301tst\u00f8\u00f0ukvinnan hesafer\u00f0 er royndi argentinski boksarin Marcela Eliana Acun\u0303a. Vinnur Sarah henda dystin, so skuldu go\u0301\u00f0ir m\u00f8guleikar veri\u00f0 til aftur at fa\u0301a sleppa at boksa um okkurt meistaraheiti."}, {"text_idx": "#000004", "text": "Acun\u0303a ver\u00f0ur ly\u0301st sum ein legenda innan kvinnuboksing, og ta\u00f0 eru tveir fyrrverandi heimsmeistarar, sum 7. oktober hittast um Silver Championship i\u0301 fj\u00f8\u00f0urvekt hja\u0301 WBC-boksisamgonguni i\u0301 Royal Arena a\u0301 Amager."}, {"text_idx": "#000005", "text": "Marcela Acun\u0303a er 46 a\u0301ra gomul, og hevur boksa\u00f0 professionelt si\u0301\u00f0an 1999. I\u0301 l\u00f8tuni er hon styrkismett sum tri\u00f0sterkast i\u0301 heiminum hja\u0301 b\u00e6\u00f0i WBC og WBO i\u0301 bantamvekt og nummar 7 hja\u0301 WBA i\u0301 fj\u00f8\u00f0urvekt. Hon hevur 53 sigrar, tveir o\u0301sigrar og ni\u0301ggju javnd\u00f8mdar dystir i\u0301 skja\u0301ttuni. 20 av teimum 53 sigrunum eru avgj\u00f8rdir a\u0301\u00f0renn ti\u0301\u00f0."}, {"text_idx": "#000006", "text": "33 a\u0301ra gamla Sarah Mafoud hevur boksa\u00f0 14 dystir sum professionell, harav hon hevur vunni\u00f0 13. Tri\u0301ggir av dystunum hava veri\u00f0 HM-dystir."}, {"text_idx": "#000007", "text": "Sarah liggur nummar eitt a\u0301 styrkilistanum hja\u0301 IBF, nr. 2 hja\u0301 WBO, nr. 3 hja\u0301 WBC og nummar 8 hja\u0301 WBA. Amanda Serrano, sum Sarah tapti i\u0301mo\u0301ti i\u0301 september i\u0301 fj\u00f8r, situr a\u0301 \u00f8llum HM-heitunum i\u0301 l\u00f8tuni."}, {"text_idx": "#000015", "text": "Brandur skora\u00f0i si\u0301tt fyrsta ma\u0301l fyri Fredrikstad"}]